[{"text_idx": "#000000", "text": "La\u0308a\u0308nemaal ku\u0308ttisid jahimehed mo\u0308o\u0308dunud hooajal enim laglesid ja metskitsi"}, {"text_idx": "#000001", "text": "Keskkonnaagentuur avaldas mo\u0308o\u0308dunud jahihooaja ku\u0308ttimisandmed. Vo\u0303rreldes paari viimase aastaga saavutas ta\u0308navu rekordtaseme metskitsede ning punahirvede ku\u0308ttimine. Huntide ning metssigade ku\u0308ttimismahud olid varasemast va\u0308iksemad."}, {"text_idx": "#000002", "text": "La\u0308a\u0308nemaal ku\u0308ttisid jahimehed enim valgepo\u0303sklaglet \u2013 1556 isendit. Sellele ja\u0308rgnesid metskits, keda ta\u0308navu ku\u0308titi 1195 isendit, sinikaelpart \u2013 698 ja po\u0303der \u2013 579 isendiga."}, {"text_idx": "#000003", "text": "\u201eMo\u0308o\u0308dunud jahihooaja statistika vo\u0303rdluses eelmiste hooaegadega vo\u0303ib olulisemate muutustena va\u0308lja tuua rekordtaseme saavutanud metskitsede ja punahirvede ku\u0308ttimise. Mo\u0303lema liigi ku\u0308ttimismahtude suurenemine on seotud nende liikide arvukuse suurenemisega eelnevatel aastatel ning vajadusega arvukuse to\u0303usu ja\u0308tkumist oluliselt piirata.\u201c lausus kommentaariks Keskkonnaagentuuri direktor Taimar Ala."}, {"text_idx": "#000004", "text": "Eelnenud jahihooaegadega vo\u0303rreldes ma\u0308rksa tagasihoidlikum oli suurulukite osas huntide ja metssigade ku\u0308ttimine. \u201eKui u\u0308lemo\u0308o\u0308dunud, s.o 2017/2018 jahihooajal ku\u0308titi Eestis kokku 104 hunti, siis mo\u0308o\u0308dunud jahihooajal vaid 67. Hundi ku\u0308ttimismahtude langetamine on tingitud arvukuse langusest, mida saab seostada huntide seas laialdaselt levinud ka\u0308rnto\u0303ve to\u0303ttu oluliselt langenud juurdekasvu na\u0308itajatega, aga ka ku\u0308ttimise negatiivsete mo\u0303judega,\u201c u\u0308tles Keskkonnaagentuuri eluslooduse juhtivspetsialist Rauno Veeroja."}, {"text_idx": "#000005", "text": "Ku\u0308titud metssigade arv, mis on vo\u0303rreldes 2015. a jahihooajal saavutatud rekordtasemega langenud ligemale seitse korda, on tingitud sigade Aafrika katku (SAK) levikust ning osalt ka SAKi to\u0303rjumiseks rakendatud intensiivsema metssigade ku\u0308ttimisega kaasnenud arvukuse drastilisest langusest. Rauno Veeroja lisab: \u201eKu\u0308titud metssigade arvu langus vo\u0303rreldes eelnenud 2017. aastaga ko\u0303ikide maakondade kokkuvo\u0303ttes on tingitud eeska\u0308tt metssea arvukuse langusega kaasnenud ku\u0308ttimismahtude langusest riigi la\u0308a\u0308nepoolsetes maakondades. Kesk- ja Kagu-Eestis, kus metssea arvukus on hakanud taas suurenema, on 2018. a ku\u0308titud metssigade arv ja\u0308a\u0308nud eelnenud 2017. a tasemele ja kohati isegi suurenenud.\u201c"}, {"text_idx": "#000006", "text": "Va\u0308ikeulukitest ku\u0308titi eelnevate aastatega vo\u0303rreldes oluliselt enam s\u030caakaleid, metskurvitsaid ja valgepo\u0303sklaglesid. Kokku ku\u0308titi 2018/2019 jahihooajal 75 s\u030caakalit, mida on u\u0308le kahe ja poole korra enam kui eelneval kahel aastal. S\u030caakali ku\u0308ttimise suurenemist vo\u0303ib seostada nii s\u030caakali arvukuse to\u0303usu kui ka jahimeeste oskuste paranemise ja huvi suurenemisega selle liigi jahipidamisel."}, {"text_idx": "#000007", "text": "Viimase ku\u0308mne aastaga madalaimale tasemele ja\u0308i ku\u0308titud ka\u0308hrikkoerte arv, mis on seostatav asurkonnas laialt levinud ka\u0308rnto\u0303ve ja metssigade talvise lisaso\u0308o\u0308tmise olulise piiramisega kaasnenud arvukuse langusega."}, {"text_idx": "#000009", "text": "Mo\u0308o\u0308dunud jahihooajal ku\u0308ttisid jahimehed La\u0308a\u0308nemaal u\u0308le 6000 uluki"}, {"text_idx": "#000010", "text": "Keskkonnaamet avastas jahireidil viis rikkumist"}, {"text_idx": "#000012", "text": "Risti rongipeatuse juurde tulevad elamukrundid"}, {"text_idx": "#000013", "text": "Haava ta\u0308navale tuleb kolm eramukrunti"}, {"text_idx": "#000015", "text": "Nike \u2013 vastupidavus ja kvaliteet"}, {"text_idx": "#000018", "text": "Na\u0308dalavahetusel vaatle aias askeldavaid linde"}, {"text_idx": "#000019", "text": "Kes La\u0308a\u0308nemaal ku\u0308las ka\u0308ib ja mida ta siin teeb, ei tea keegi"}, {"text_idx": "#000020", "text": "La\u0308a\u0308nemaa vedur on Rannarootsi muuseumi varjevo\u0303rkude punujad"}, {"text_idx": "#000023", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]